หุ้นสหรัฐฯปิดในกรอบแคบ
ดัชนีหุ้นดาวโจนส์ ปิดที่ 11,977.19 จุด&nbsp; ลดลง 3.33 จุด ด้านแนสแดก&nbsp; ปิดที่ 2,719.25 จุด&nbsp; เพิ่มขึ้น 1.70 จุด
26 ม.ค. 2554

ดัชนีหุ้นดาวโจนส์ ปิดที่ 11,977.19 จุด  ลดลง 3.33 จุด ด้านแนสแดก  ปิดที่ 2,719.25 จุด  เพิ่มขึ้น 1.70 จุด
ตลาดหุ้นสหรัฐฯวานนี้ กระเตื้องขึ้นมาปิดลบในกรอบแคบๆช่วงท้ายของการซื้อขาย หลังมุมมองที่ดีต่อภาพรวมรายได้ผลประกอบการของบริษัทต่างๆ ถูกกัดเซาะโดย 3M และ จอห์นสัน แอนด์ จอห์นสัน ซึ่งมีกำไรหดตัวในไตรมาส 4 และรายได้ตลอดทั้งปีน้อยกว่าที่คาดหมายไว้
โดยดัชนีหุ้นดาวโจนส์ ลดลง 3.33 จุด (0.03 เปอร์เซ็นต์) ปิดที่ 11,977.19 จุด แนสแดก เพิ่มขึ้น 1.70 จุด (0.06 เปอร์เซ็นต์) ปิดที่ 2,719.25 จุด เอสแอนด์พี เพิ่มขึ้น 0.34 จุด (0.03 เปอร์เซ็นต์) ปิดที่ 1,291.18 จุด
ขณะที่ราคาน้ำมันดิ่งแรงอีกเกือบ2ดอลลาร์ แตะระดับต่ำสุดนับตั้งแต่ต้นเดือนธันวาคม หลังข้อมูลทางเศรษฐกิจอันน่าผิดหวังในสหรัฐฯและอังกฤษก่อความกังวลทางอุปสงค์
สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนมีนาคม ลดลง 1.68 ดอลลาร์ ปิดที่ 86.19 ดอลลาร์ต่อบาร์เรล หลังจากช่วงหนึ่งดิ่งลงไปแตะ 86.12 ดอลลาร์ ต่ำที่สุดนับตั้งแต่วันที่ 1 ธันวาคม
ทั้งนี้ราคาน้ำมันตลาดนิวยอร์ก ปรับลดเป็นวันที่ 6 ติดต่อกัน รวมแล้วกว่าร้อยละ 6 เลยทีเดียว ส่วนเบรนต์ทะเลเหนือลอนดอน งวดส่งมอบเดือนเดียวกัน ลดลง 1.36 ดอลลาร์ ปิดที่ 95.25 ดอลลาร์ต่อบาร์เรล